หนูรบกวนถามคุณหน่อยนะคะ ถามวา ยาคุมเพิ่งทานไป12เม็ดแล้วเมนส์มา ส่วนทีเหลือยังทานได้อยู่ไหมคะ และมีอันตรายไหมคะ ขอบคะ
สวัสดีค่ะ การมีเลือดออกในขณะที่ยังทานยาคุมกำเนิดเม็ดที่เป็นฮอร์โมนอยู่ น่าจะเป็นอาการเลือดออกกะปริดกะปรอย ซึ่งเป็นผลข้างเคียงของยาคุมกำเนิดที่พบได้ โดยเฉพาะยาคุมกำเนิดชนิดที่มีฮอร์โมนต่ำ หรือเกิดจากการทานยาในเวลาที่ต่างกันมากในแต่ละวัน การลืมทานยาเป็นบางวัน ซึ่งโดยปกติหากทานยาอย่างถูกต้อง อาการเลือดออกกะปริดกะปรอยจะค่อยๆ ลดน้อยลงจนหายไปหลังจากทานยาต่อเนื่องครบ 1-2 แผงแล้วดังนั้น หากเลือดที่ออกมีปริมาณไม่มากเกินไป ไม่มีปวดท้องน้อยรุนแรง ก็ให้ทานยาคุมกำเนิดต่อไป ตามเวลาปกติค่ะ